Alaquàs invertirà 4,3 milions d'euros en la millora i renovació dels col·legis i Instituts públics del municipi mitjançant el Pla Edificant
28/07/2018

# Alaquàs invertirà 4,3 milions d'euros en la millora i renovació dels col·legis i Instituts públics del municipi mitjançant el Pla Edificant

*   28/07/2018
*   [Ajudes](/categoria/3/0/ajudes)
*   [Imprimir](#)
*   Compartir
*    https://www.alaquas.org/documento.asp?id\_do=16965

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16965%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20invertir%C3%A0%204%2C3%20milions%20d%27euros%20en%20la%20millora%20i%20renovaci%C3%B3%20dels%20col%C2%B7legis%20i%20Instituts%20p%C3%BAblics%20del%20municipi%20mitjan%C3%A7ant%20el%20Pla%20Edificant)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16965/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16965/28072018coles_1_Form_4.jpg)](https://www.alaquas.org/ficheros/documentos/2018/2/16965/28072018coles_1_Form_10.jpg "<a href='https://www.alaquas.org/ficheros/documentos/2018/2/16965/28072018coles_1_Form_10.jpg' target=_blank><i class='fa fa-external-link' aria-hidden='true'></i>.Alaquàs invertirà 4,3 milions d'euros en la millora i renovació dels col·legis i Instituts públics del municipi mitjançant el Pla Edificant</a>")

Aquestes ajudes vénen a donar resposta a les peticions d'actuació i millora que els centres educatius han traslladat al consistori, i que es complementen amb la construcció del nou centre educatiu del Ciutat de Cremona, el que suposarà una inversió total de prop de 9 milions d'euros

L'Ajuntament d'Alaquàs invertirà més de 4 milions d'euros en tots els centres educatius públics d'Alaquàs gràcies al Pla Edificant, un projecte engegat per la Consellería d'Educació que té com a objectiu la millora dels centres escolars mitjançant adequació, reformes i equipament dels centres docents.

 En una primera instància, van ser els col·legis i instituts públics d'Alaquàs els encarregats de remetre una sèrie de llistats on s'arreplegaven les necessitats de cadascun dels centres. Aquests documents van arribar al Consistori on després d'un rigorós treball per part dels serveis tècnics municipals de l'Àrea d'Urbanisme, es van afegir altres qüestions detectades pels tècnics; es van convertir en memòries que serien enviades finalment a la Conselleria d'Educació per a aconseguir l'aprovació de les sol·licituds i la corresponent consignació pressupostària.

Concretament, al col·legi Vila d'Alaquàs es destinaran 269.605 euros que serviran per a realitzar treballs concrets com la supressió de barreres arquitectòniques, la instal·lació d'un ascensor, la rehabilitació de banys, millora de la instal·lació elèctrica, substitució de portes d'accés, així com la substitució de la tanca al C/ Conca, entre altres treballs.  
  
Al col·legi Bonavista es destinaran 568.030 euros. Els treballs es centraran en la substitució de finestres abatibles per corredisses, l'eliminació de barreres arquitectòniques i la instal·lació d'un ascensor, adequació del Pla d'Emergència, reparació de l'escala de l'edifici principal, repavimentació de l'entrada, revisió presa general d'aigua, creació de la xarxa de clavegueram a xarxa general, reforma de banys, instal·lació megafonia, calefacció i d'aire condicionat en zona infantil, i la millora del sistema elèctric.

Al col·legi González Gallarza es destinaran 525.306 euros per a la reparació dels baixants i de la teulada a l'edifici de primària i infantil. Part d'aquest pressupost estarà destinat al canvi de finestres i persianes en edificis d'educació infantil, a més de la construcció d'un traster al pati infantil i treballs varis de pintura. Es contempla a més amb la instal·lació d'un ascensor en l'edifici de primària i la renovació del sistema elèctric, entre altres treballs.

Al col·legi Sanchís Almiñano es destinaran 1.443.520 euros. Un dels equipaments previstos en aquest centre és el nou gimnàs que es construirà sobre el terreny que actualment ocupen els barracons del col·legi Ciutat de Cremona. A més està prevista la substitució de finestres, instal·lació de calefacció a l'edifici infantil, a més d'un ascensor i la reforma de banys a l'edifici de primària. Es treballarà també per la instal·lació de fibra òptica, entre altres intervencions.

 A l'Institut Faustí Barberà, amb un pressupost d'1.060.432 euros es realitzaran treballs per a l'aïllament acústic d'aules de música i canvi de paviment en les pistes esportives. També seran substituïdes finestres i s'instal·larà una doble porta d'entrada per a l'alumnat i ventiladors elèctrics en la primera i segona planta. A més dels treballs de pintura.

En l'Institut Clara Campoamor, amb una dotació de 512.350 es treballarà en l'adaptació de la casa conserge, així com en la sala d'usos múltiples, tancament de terrassa interior, divisió de l'aula de plàstica i reparació de goteres. Es repararà la façana de fusta i se substituiran elements de fusteria metàl·lica.

L'Alcaldessa d'Alaquàs Elvira Garcia Campos ha volgut mostrar la seua satisfacció davant aquest pla d'actuacions. Uns treballs que seran supervisats per l'Ajuntament d'Alaquàs i que es duran a terme durant l'exercici 2018-2019. Un projecte que permetrà seguir invertint en educació dotant als centres dels recursos necessaris que garantisquen el benestar present i futur dels i les alumnes del nostre municipi.